ddrg/super_eurlex huggingface dataset:
1.9

EHSV nalieha na Komisiu, aby v budúcom programe sústredila pozornosť na tieto konkrétne otázky: — kľúčový význam koncepcie nezávislého života a práva zdravotne postihnutých ľudí nebyť segregovaní v ústavoch či vylúčení zo spoločnosti; prístup k informáciám, mobilite, bývaniu, do budov a predovšetkým k osobnej asistencii sú kľúčové prvky nezávislého života zdravotne postihnutých ľudí. V tejto súvislosti je prioritou modernizácia systému sociálnej ochrany (1); — kľúčový význam aktívnej politickej účasti ľudí so zdravotným postihnutím v spoločnosti; zdravotne postihnuté osoby by mali mať rovnaké príležitosti na dosiahnutie svojho práva na aktívnu účasť v rozhodovacom procese, tvorbe politiky, monitorovaní a hodnotení, atď. prostredníctvom svojich zastupujúcich MVO a sietí. Úloha príslušných MVO by mala byť posilnená na národnej aj európskej úrovni, čím by svoje miesto medzi inými väčšími združeniami mali získať aj menšie a slabšie MVO; — oblasti mimo zamestnania , napríklad vzdelávanie, kultúra, voľný čas, atď., ktoré by mali byť v budúcnosti riešené; — príslušná pozornosť by mala byť venovaná vplyvu viacnásobnej diskriminácie, kultúrnych rozdielov, chudoby , atď. Primeraná pozornosť týmto aspektom môže vrhnúť nové svetlo na kategórie medzi zdravotne postihnutými ľuďmi, ktoré sú teraz „neviditeľné“; — prispôsobené pracovisko (vrátane asistenčných technológií, prípravy na zamestnanie) a menovanie pracovníkov pre rovnoprávnosť vo firmách by mohlo byť stimulom rovnakých príležitostí v zamestnaní; — príslušná pozornosť by sa mala venovať bezpečnosti pri práci vzhľadom na predchádzanie zdravotnému postihnutiu.
4.7

EHSV by v rámci prebiehajúcich činností v oblasti implementácie Lisabonskej stratégie (7) mal zapojiť sociálnych partnerov a zainteresované organizácie občianskej spoločnosti, ako aj hospodárske a sociálne rady, ak existujú, do procesu dosledovania nového rámca pre otvorenú koordináciu a do podávaní správ o pokroku pred jarným summitom v roku 2007. Výbor by sa mal zamerať najmä na riadenie a oblasti, kde sa skutočné zapojenie subjektov do navrhovania a implementácie národných priorít preukázalo ako úspešné.
3.5

Článok 13: Technické obmedzenia. Ustanovenia tohto článku sa týkajú prevodov pochádzajúcich z tretích krajín, podľa ktorých poskytovateľ platobnej služby uchová po dobu najmenej piatich rokov údaje o príkazcovi, bez ohľadu na to, či sú tieto údaje úplné alebo nie. Ak existuje sprostredkujúci PPS so sídlom v Spoločenstve, má povinnosť informovať konečného PPS o tom, že chýbajú úplné údaje. Tieto predpisy si nevyžadujú osobitný komentár, okrem poznámky, že uchovávanie údajov po takú dlhu dobu môže predstavovať značnú záťaž a vyústiť do nakopenia miliónov informácií: takéto opatrenie by bolo oprávnené, len ak by sa pokladalo za skutočne potenciálne užitočné. Možno by bolo vhodné pouvažovať o tejto možnosti a obmedziť uchovávanie údajov na prevody presahujúce istú sumu.
3.2

Existuje potreba zaručiť bezpečnosť lietadiel tretích krajín, ktoré lietajú do Spoločenstva. Taktiež je potrebné vytvoriť spravodlivé konkurenčné prostredie v porovnaní s inými svetovými oblasťami, kde sú uplatňované podobné požiadavky na letecké spoločnosti z EÚ lietajúce do týchto krajín (najmä USA). Tieto krajiny využívajú takéto požiadavky, aby získali konkurenčné výhody pre ich vlastné letecké spoločnosti na úkor leteckých spoločností z EÚ. V kontexte dodatočných potvrdení pre komerčných operátorov tretích krajín by však Spoločenstvo malo mať možnosť podpísať bilaterálne dohody s tretími krajinami o vzájomnom uznávaní relevantných potvrdení s cieľom vyhnúť sa zaťaženiu medzinárodných leteckých spoločností príliš veľkým množstvom dodatočných potvrdení. EHSV sa preto nazdáva, že je potrebné podniknúť také kroky, ktoré by viedli všetky členské štáty ICAO k plneniu svojich povinností, čo by nahradilo potrebu vydávania dodatočných potvrdení.
A.4

Keďže prispieva svojimi (každoročne vyššími) emisiami CO2 ku klimatickým zmenám, mala by byť celá vnútroeurópska letecká doprava začlenená čo najskôr do otvoreného európskeho systému obchodu s emisiami založeného na realistických predpokladoch. Prideľovanie by sa malo uskutočňovať na úrovni EÚ a dodatočné príspevky resp. ciele zníženia by sa mali uplatňovať priamo na letecké spoločnosti ako aktérov, pričom musí prístup na trh – a to bez znevýhodnení pre nových účastníkov trhu v hospodárskej súťaži – zostať aj naďalej otvorený. V prípade ostatných vplyvov by mali byť používané nástroje na miestnej úrovni, ako napríklad poplatok za emisie NOx alebo iné operatívne opatrenia.
2.4

Výbor oceňuje skutočnosť, že návrh rozhodnutia podporuje, ba posilňuje zosúladenie a koordináciu aktivít a programov, ktorých cieľom je zavádzanie jednotných stratégií európskych inštitúcií; z dôvodu kultúrnych rozdielov. Činnosť a spolupráca viacerých inštitúcií na úrovni Spoločenstva totiž nie je dostatočne jednotná, vyskytujú sa rozdiely čo do účinnosti a výsledkov. Ak by európske kultúry skutočne viedli neustály dialóg umožňujúci vyjadriť ich identitu, zlepšilo by a dodalo by to dynamiku fungovaniu, účinnosti a výkonnosti rozličných inštitúcií Spoločenstva na národnej, regionálnej i miestnej úrovni.
4.4.1.2

Bolo by teda potrebné začať so skutočnou európskou výskumnou politikou a posilnením dôvery v ňu. Toto si v rámci potrebnej opätovnej úpravy rozpočtu Spoločenstva vyžiada výrazné navýšenie európskych prostriedkov určených na výskum, pričom by sa mal zabezpečiť reálny účinok koordinácie s národnými programami. V tejto súvislosti je taktiež nutné odblokovať patent Spoločenstva, aj keď na začiatku nebude uplatňovaný vo všetkých členských štátoch, pokiaľ nedôjde k jednomyseľnej dohode. Kde by bolo dnes euro, Schengen, alebo európska sociálna politika, ak by ich spustenie bolo rovnako naviazané na jednomyseľnú implementáciu?
5.15

V rozpore so zásadným cieľom smernice by okrem toho mohlo byť aj to, že určité doplnkové dôchodkové systémy by sa mohli zásadne vyňať z prevoditeľnosti. Členské štáty síce majú Komisiu informovať o tom, aké opatrenia urobia na to, aby začlenili aj tieto systémy, avšak vzhľadom na diskusie, ktoré sa vedú už mnoho rokov, a vzhľadom na naliehavú nevyhnutnosť vybudovať stabilný druhý pilier zabezpečenia v starobe to možno nie je dostatočné. Na druhej strane je možné kvôli rozdielnosti systémov v členských štátoch počítať s akceptovaním návrhov Komisie iba pri zodpovedajúcich prechodných obdobiach. Preto by sa mohli stanoviť konkrétne lehoty a požiadavky.
4.7

Spoľahlivé štatistické informácie a prehľady charakteristík nelegálnych prisťahovalcov by členským štátom EÚ pomohli analyzovať príčiny nelegálneho prisťahovalectva. Takéto údaje by mohli zahŕňať sociálno-ekonomické zázemie týchto prisťahovalcov, prehľad ich zručností, ich ambície a dôvody ich vysťahovalectva. Tieto prehľady by mohli viesť k vyššej úrovni informácií vedených o prisťahovalcoch a k lepšej organizácii prostriedkov pre nich, ako sú napríklad vzdelávacie programy a programy odbornej prípravy. Vypracúvanie štatistík – na témy ako počet prisťahovalcov informovaných o možnosti požiadať o medzinárodnú ochranu, počet podaných žiadostí, počet schválených a zamietnutých žiadostí o priznanie jednotlivých typov štatútu (článok 4) – je rovnako rozhodujúce pre tvorbu politiky na ochranu prisťahovalcov. Zber a spracovanie údajov by malo byť pod kontrolou verejných orgánov členských krajín, ktorým by boli poskytnuté nové zdroje, čo sa týka pracovných síl, kvalifikácie a vybavenia. Tieto orgány by boli povinné zachovávať dôvernosť vyžiadaných osobných údajov a každoročne predkladať správu národnému parlamentu. Porovnávanie informácií a štatistických údajov si vyžaduje spoločné úsilie členských štátov pri nábore profesionálnych tlmočníkov, ktorí by boli schopní komunikovať s prisťahovalcami a získať všetky údaje potrebné pre úspešný prieskum. Takéto zbieranie údajov by členským štátom pomohlo aj pri realizácii vhodných politík. Vyššie uvedené programy prispievajú k integrácii prisťahovalcov do spoločnosti v členských štátoch a sú k dispozícii fondy medziiným aj na zber údajov o sociálnom zázemí prisťahovalcov. Tieto štatistické nástroje by pomohli aj ďalším subjektom, napríklad európskemu monitorovaciemu centru, v ich práci pri ochrane ľudských práv.
3.7

Komisia sa domnieva, že nie je vhodné, aby podrobné bezpečnostné opatrenia boli dostupné verejnosti. Tento problém je možné vyriešiť zahrnutím prevádzkových podrobností do vykonávacích právnych predpisov. Výbor by chcel zdôrazniť dôležitosť toho, že tieto nové spoločné pravidlá zohľadňujú špecifiká osôb so zníženou pohyblivosťou, v súlade s odporúčaniami EHSV v nedávnom stanovisku na túto tému. Bezpečnostné kontroly a ďalšie opatrenia súvisiace s bezpečnosťou, hoci sú oprávnené a potrebné, môžu vytvoriť ďalšie prekážky a obmedzenia pre ľudí so zníženou pohyblivosťou, čo by bolo proti nedávnym snahám Komisie zabezpečiť postihnutým osobám a osobám so zníženou pohyblivosťou rovnocenné podmienky v leteckej preprave v porovnaní s ostatnou populáciou.
5.11

Je pozoruhodné, že Komisia vo svojich dialógoch a diskusiách so zástupcami priemyslu nenašla mnoho nových myšlienok a riešení pre závažný prenos vedomostí z univerzít do priemyslu. Samotná Komisia sa k týmto otázkam vráti v niektorom zo svojich budúcich oznámení. Avšak musia to byť práve podniky, ktoré prevezmú na seba nevyhnutnú zodpovednosť za zavedenie relevantného prepojenia s výskumom. Nedostatok nápadov pokiaľ ide o transfer poznatkov je znepokojujúci o to viac, že je zrejmý pomalý pokrok v oblasti realizácie cieľa vyčleniť 3 percentá hrubého domáceho produktu (HDP) Európy na výskum a vývoj. Ďalším dôvodom pre obavy je počet študentov vedeckých a technických odborov v EÚ, ktorý v porovnaní s hlavnými konkurentmi Únie klesá. Je veľmi dôležité, aby MSP zvyšovali svoj súčasný ľudský kapitál a angažovali do výroby a inovácie vedeckých pracovníkov. Siedmy rámcový program by mal podporiť MSP pri zavádzaní technologického výskumu a výrobných techník.
1.4.1

V prvom rade musí byť upresnené a stanovené, aké koordinačné a kontrolné funkcie má Komisia voči regionálnym orgánom, ktoré majú úlohu hodnotiť a stanoviť ciele a opatrenia vykonávané v morskom prostredí v ich kompetencii. Týmto spôsobom by mali byť vytvorené vo všetkých pobrežných regiónoch jednotné a vyvážené postupy, pretože v tejto súvislosti musí byť zohľadnený cezhraničný charakter našich morí a oceánov. Centralizovaná koordinácia by dokonca umožnila vykonávať aktivity v tretích krajinách, kde by bolo možné uskutočniť aktivity Spoločenstva, a to najmä v tých, s ktorými nás spájajú medzinárodné dohody.
1.3.1

Výbor víta návrhy Komisie na realizáciu akčného plánu v oblasti N&N do roku 2009, a to najmä v súvislosti s týmito aspektmi: — potrebou zachovať trvalo udržateľný, konkurencieschopný, stabilný a trvalý rozvoj; — citeľným zrýchlením investícií v oblasti výskumu a vývoja do dimenzie nano a jej aplikácií na celosvetovej úrovni; — nutnosťou analyzovať riziká a príležitosti N&N prístupu a naliehavou potrebou rozšíreného konceptu spoločného pre rozhodujúcich politických a inštitucionálnych činiteľov, sociálnych partnerov ako aj širokú verejnosť a médiá, to všetko s cieľom zaručiť úspech N&N vzhľadom na ich prínos pre zdravie, bezpečnosť ako aj kvalitu života občanov; — požiadavkou na vytvorenie zariadení a infraštruktúr na vysokej úrovni, európskych integrovaných sietí, spoločných databáz; — potrebou prípravy kvalifikovaných ľudských zdrojov vo vedeckej, technickej a výrobnej oblasti ako aj riadiacich pracovníkov v priemysle oboznámených s problematikou nanovied a nanotechnológií; — skutočnosťou, že by bolo vhodné vytvoriť európske stredisko pre podporu a koordináciu (Focal Point), ktoré by vystupovalo ako stály a proaktívny sprostredkovateľ predovšetkým medzi priemyslom a vedeckými kruhmi, a to tak v rámci EÚ ako aj na medzinárodnej úrovni, a ktorého prevádzku by zabezpečovala osobitná kancelária.
2.3

So zreteľom na tento súčasný stav vecí výbor pokladá za nevyhnutné ešte raz citovať zo svojho uvedeného stanoviska a opätovne poukázať na to, že (1.) dostatočne podporovaný a efektívny výskum a vývoj na špičkovej úrovni je rozhodujúcim základom a predpokladom pre inováciu, konkurencieschopnosť a prosperitu a tým aj pre kultúrny rozvoj a sociálne služby, že (2.) návrh Komisie (...) predstavuje v dlhodobejšom horizonte minimálny objem prostriedkov pri úsilí neohroziť pozíciu Európy, kolísky modernej vedy a techniky, ale udržať a posilniť ju, pričom uvedené percento by z dlhodobého hľadiska malo ešte narásť, a že (3.) bez vynaloženia tohto finančného objemu nie je možné dosiahnuť lisabonské ciele – a to ani z dlhodobejšieho hľadiska.
2.3

EHSV vypracoval k spomínanému oznámeniu svoje stanovisko (5). Návrh na vylepšenie považoval za pozitívny, ale usúdil, že niektoré opatrenia mohli byť upravené na základe už získanej skúsenosti, hlavne z nedávnych zásahov pri katastrofách v Ázii. Popri zachovaní štruktúry spomínaného stanoviska sme Komisii navrhli niekoľko nasledujúcich bodov s cieľom zlepšiť fungovanie tohto mechanizmu: — Posilnenie systému MIC prostredníctvom satelitných systémov, ktoré by umožnili lepšie sprostredkovanie informácií o katastrofách, a následne, následne poskytli potrebné údaje na zabezpečenie lepšej intervencie prostriedkov a osôb. — Pri výcviku zásahových jednotiek treba mať na pamäti nevyhnutnosť ovládania jazykov. Tiež sa poukazovalo na potrebu zavedenia systému viditeľnej identifikácie označenia osôb, ktoré Európska únia vysiela na miesta katastrôf. — Požiadavky na minimálne zásahové prostriedky, ktoré by boli koordinované súčasne týmto mechanizmom ako aj so systémom OSN. Preto sme považovali za potrebné zriadenie centrálneho technického tím s nepretržitou prevádzkou, ktorý by mal dostatočné prostriedky umožňujúce jeho operatívnosť za najvhodnejších podmienok. — Tento mechanizmus by mal byť schopný využívať vlastné komunikačné a dopravné prostriedky.
3.5

Výbor vidí vysoký potenciál trhu práce, ktorý bude mobilizovaný už len pri realizácii akčného plánu o biomase. Súhrnná správa „MITRE Synthesis Report“ (Monitoring and Modelling Initiative on the Targets for Renewable Energy) z roku 2003 informuje, že pri ctižiadostivej surovinovej stratégii EÚ na báze energií z obnoviteľných zdrojov sa do roku 2020 vytvorí len v priestore EÚ 15 takmer 2,5 mil. ďalších pracovných miest. Z toho budú podľa predpokladov asi 2/3 v oblasti biomasy. Podľa toho existuje na jednej strane nová potreba vysokokvalifikovaných síl, najmä vo výskume a vývoji. Táto sa uvádza vo výške približne 400 000. Zároveň vzniká aj potreba pracovných síl s nízkou alebo menšou východiskovou kvalifikáciou. Výbor vyzýva Komisiu, aby preskúmala výhľady pracovného trhu až do roku 2020 v EÚ pri ambicióznom rozšírení využívania biomasy a obnoviteľných zdrojov energie.
2.3

Cieľom tohto návrhu je znížiť a riadiť riziká vzniku povodní, ktoré majú vplyv na ľudský život, zdravie a majetok, ako aj na prírodu a životné prostredie. Zahrnutie tohto návrhu do smernice WFD umožní zjednodušenie organizačných a administratívnych postupov, keďže v súlade s ustanoveniami smernice WFD zapadá do existujúcich správnych území povodí. To znamená, že všetky kroky potrebné na prevenciu a minimalizovanie rizika záplav by sa mali podniknúť v rámci plánov povodia každej rieky a že zodpovednými orgánmi, ktoré sú v oboch prípadoch tie isté, pribudne nová kompetencia. Navyše je potrebné upozorniť, že účinnosť sa zvýši zosúladením harmonogramov nového návrhu s časovými plánmi stanovenými v smernici WFD.
3.2.2.1

Nový systém, ktorý by sa zaviedol podľa smernice by sa uplatňoval na vozidlá zaregistrované v jednom členskom štáte, ktoré sa následne vyvezú alebo natrvalo prevezú do iného členského štátu alebo krajiny mimo EÚ.
3.1

Výbor víta túto iniciatívu Komisie, no chcel by upozorniť na niektoré otázky právnej povahy, ktoré si zasluhujú diskusiu a poukazujú na to, nakoľko je dôležité, aby nové nariadenie bolo čoskoro schválené a následne zavedené do praxe a aby skutočne nastolilo právnu istotu, ktorú celé odvetvie už dlho očakáva.
„The effects of environmental policy on European business and its competitiveness: a framework for analysis“, SEK(2004) 769 (Dokument existuje iba v angličtine. Približný názov: „Vplyvy politiky ochrany životného prostredia na európske podniky a ich konkurencieschopnosť: rámec analýzy“)
4.2.3

Leskotvorné prísady pri pochrómovaní: Látky, ktoré sa vzťahujú k PFOS v zriedenom roztoku chránia zdravie a bezpečnosť pracovníkov, ktorí sa zaoberajú dekoratívnym a ochranným pochrómovaním kovových alebo plastových podkladov pre automobilový a iný spotrebný priemysel. Účinkujú tiež ako činidlá, ktoré znižujú povrchové napätie a zvyšujú vlhkosť, najmä pri leptaní plastov. Pracovné prostredie pri pochrómovaní sa považuje za drsné a potenciálne nebezpečné, najmä pri procesoch na báze Cr(VI), ktorý je známym karcinogénom. Zabránenie vzniku zákalov a zvýšené vystavenie človeka je preto podstatné. Túto situáciu môže zlepšiť využitie procesov na báze Cr(III), ktoré však nie sú úplne dostupné. Za týchto okolností sa zatiaľ preukázali ako stabilné len povrchovo aktívne látky na báze PFOS. Ročná spotreba v Európe v roku 2000 bola podľa SCHER okolo 10 ton. Odhady celkových ročných emisií do životného prostredia sa značne odlišujú, a to v závislosti od použitých postupov a od miery, do akej sú tieto postupy kontrolované vzhľadom na emisie, recykláciu a spaľovanie odpadov. Z odhadu nemeckého priemyslu, založeného na miestnych overených postupoch vyplýva, že celkové emisie by v prípade extrapolácie pre Európu mohli tvoriť len 500 kg ročne. Pri použití horšej technológie a kontroly by tieto emisie mohli byť vyššie. Vzhľadom na to, že pochrómovanie je najčastejším zostávajúcim použitím látok, ktoré sa vzťahujú k PFOS, že technológia sa vyvíja a že do istej miery sú už dostupné alternatívy, zdá sa, že by bolo vhodné určiť časové obmedzenie pre túto navrhnutú výnimku a že by sa mali čo najskôr podľa návrhu SCHER uskutočniť analýzy vystavenia pracovníkov a malo by sa zhodnotiť dlhodobejšie riziko pre životné prostredie. Malo by sa to uskutočniť v spolupráci s priemyslom, čím sa zabezpečí, aby pokračovala výroba v EÚ. Neexistuje žiadny podnet pre vyradenie jedného z hlavných štádií výroby automobilov pri zrejmom riziku, že by eventuálne nasledovala zvyšná výroba. Ani predčasné odstránenie leskotvorných prísad, ktoré sa vzťahujú k PFOS, by neviedlo k zvýšeným rizikám pre zdravie pracovníkov. EHSV odporúča, aby sa táto výnimka vzťahovala len na obdobie piatich rokov, predtým ako Komisia a SCHER vykonajú prieskum.
3.52

Pri tom nemôže ísť len o praktickú činnosť v krajine. Pokiaľ chce politika naozaj zastaviť úbytok biodiverzity, musí sa zaujímať aj o to, aby existoval spoločenský dopyt po príslušnej politike, alebo môžeme hovoriť aj o politickom tlaku. Príslušný základný konsenzus medzi európskymi obyvateľmi bezpochyby existuje. Deväť z desiatich občanov EÚ sa domnieva, že rozhodujúci politickí činitelia by mali venovať pri rozhodovaní o dôležitých otázkach rovnakú pozornosť ekologickým požiadavkám ako hospodárskym alebo sociálnym („Attitudes of Europeans towards the Environment“, EC Eurobarometer, 2004).
2.9

EHSV okrem toho už viackrát uviedol, že úsilie v súvislosti s politikou zamestnanosti nemôže byť na vnútroštátnej a európskej úrovni úspešné bez príslušných finančných prostriedkov. Príslušné priority preto musia byť pri plánovaní rozpočtov zohľadnené. Aj tu cambridgeský prieskum u väčšiny členských štátov konštatuje rozdiely medzi návrhmi k iniciatívam v oblasti trhu práce a nedostatočným rozpočtovým krytím. V členských štátoch by tak napríklad mali byť zvýšené rozpočtové možnosti pre príslušné investície do infraštruktúry. Národné reformné programy by mali byť podľa možnosti koncipované tak, aby tvorili celoeurópsky koordinovaný program na oživenie konjunktúry. Dôležitým východiskovým bodom sú v tomto aj verejné investície. V tejto súvislosti by sa malo plánované významné krátenie finančných prostriedkov pre projekty TEN v budúcom rozpočte EÚ pomocou prerozdelenia zrušiť. EHSV žiada, aby sa tieto a aj ostatné obmedzenia brzdiace hospodársky rast a zamestnanosť zohľadnili pri konkrétnom vypracúvaní finančného výhľadu na obdobie rokov 2007 - 2013.
3.9

V zelenej knihe o bezpečnosti dodávok energie (7) sa analyzujú otázky súvisiace so stálym rastom dopravného sektora, vysokou úrovňou spotreby energie, ako aj emisiami CO2 a závislosťou od ropy s cieľom stanoviť opatrenia, ktoré by mohli ovplyvniť dopyt po alternatívnych technológiách a palivách a podporiť generáciu „čistých“ vozidiel tak, ako to ďalej rozvádza biela kniha (8) o európskej dopravnej politike do roku 2010.
4.2

Komisia odhaduje, že náklady na realizáciu cieľov stratégie by mali predstavovať 7,1 miliárd EUR ročne, ktoré budú prirátané k nákladom určeným na boj proti znečisťovaniu ovzdušia (približne 60 miliárd EUR ročne), ale úspory nákladov na zdravotnú starostlivosť by predstavovali 42 miliárd EUR ročne. Makroekonomický dosah by bol týmto spôsobom jasne pozitívny. Každodenná hospodárska realita sa však odohráva na mikroekonomickej úrovni. Európska komisia v každom prípade zastáva názor, že hoci by sa využili všetky dostupné techniky, zisk by prevýšil náklady. Problémom je však skutočnosť, že je síce relatívne jednoduché vypočítať náklady, ale nie očakávaný prínos, navyše spôsob vypočítavania úspor nákladov v oblasti verejného zdravia nie je veľmi jasný. Komisia však zdôrazňuje, že náklady, vyplývajúce z amerických predpisov sú vyššie ako by boli náklady, vyplývajúce z európskych predpisov.
5.5

Aby zdroje mohli byť použité vhodnejším spôsobom, bolo by vhodné v rámci pravidelného zberu údajov zamedziť prekrývaniu, ktoré je neodôvodnené z vedeckého uhla pohľadu, ale zároveň je potrebné systematicky sa usilovať o to, aby výsledky rôznych prieskumov mohli byť rôznymi spôsobmi prepojené. Iba úzka vedecká spolupráca so špecializovanými organizáciami mimo Európskej únie (OECD, Medzinárodná asociácia pre hodnotenie výsledkov vzdelávania – International Association for the Evaluation of Educational Achievement (IEA)) a úzke prepojenie s ich štatistickými prieskumami môže zabezpečiť jedno aj druhé.
1.11

Nasleduje zoznam spoločností, ktoré sú zapojené do prípravnej fázy: UŽÍVATELIA: Air France, Iberia, KLM, Lufthansa, AEA (Association of European Airlines), ERAA (European Regions Airline Association), IATA (International Air Transport Association), IAOPA (International Council of Aircraft Owner and Pilot Association). Poskytovatelia letových navigačných služieb: AENA (Aeropuertos Espanoles y Navegacion Aérea), Austrocontrol, DFS (Deutsche Fluchtsicherung GmbH), DSNA (Direction des Services de Navegation Aérienne), ENAV, LFV (Luftfartsverket), LVNL (Air Trafic Control the Netherlands), NATS (National Air Traffic Services), NAV. LETISKÁ: parížske letiská (Aéroports de Paris), BAA, Fraport (Frankfurt), Amsterdam, Mníchov, AENA, LFV. PRIEMYSEL: Airbus, BAE Systems, EADS, INDRA, Selex, Thales ATM, Thales Avionics a Air Traffic Alliance.
4.2

Článok 55 stanovuje, že colný dlh vzniká aj pri pašovaní alebo nedovolenom obchodovaní (definované ako tovar, na „ktorý sa vzťahujú opatrenia o zákaze alebo obmedzení vývozu alebo dovozu akéhokoľvek druhu“): clo musí byť zaplatené v každom prípade, bez ohľadu na ďalšie administratívne a trestno-právne postihy. Colný dlh však nevzniká nezákonným dovozom falšovaných peňazí alebo omamných a psychotropných látok, ktoré nie sú uvedené do legálneho hospodárskeho obehu; takéto transakcie sa samozrejme posudzujú výlučne z trestno-právneho hľadiska, okrem prípadov, v ktorých právny systém členského štátu stanovuje, že dovozné poplatky sú základom pre stanovenie výšky peňažného trestu. Hoci Európsky súdny dvor zastáva iný názor, EHSV sa domnieva, že colným orgánom by nemali unikať im prináležiace pravidelné príjmy tým, že by sa – v prípade administratívnych a trestno-právnych postihov – upustilo do vyčíslenia colného dlhu; toto by malo platiť minimálne pre omamné a psychotropné látky, pričom ich hodnota by mala byť stanovovaná na základe príslušnej trhovej ceny. Skutočnosť, že dovoz drog je trestný nemení nič na skutočnosti, že ešte stále ide aj o dovoz (hoci nedovolený). V skratke: vypustenie falošných peňazí je pochopiteľné, vypustenie omamných a psychotropných látok však nie.